భారత క్రికెట్ జట్టు
1970 దశాబ్దం ద్వితీయార్థం నుంచి టెస్టులలో భారత్ బలంగా తయారైంది. 1976లో క్లైవ్ లాయిడ్ నేతృత్వంలోని వెస్ట్‌ఇండీస్ జట్టుతో జరిగిన టెస్ట్ మ్యాచ్‌లో 403 పరుగుల లక్ష్యాన్ని ఛేదింది భారత్ రికార్డు సాధించింది. నాల్గవ ఇన్నింగ్సులో గుండప్ప విశ్వనాథ్ 112 పరుగులు సాధించాడు. 1976లోనే న్యూజీలాండ్‌పై మరో రికార్డు సాధించింది. కాన్పూర్లో జరిగిన టెస్టులో 524 పరుగులు సాధించి (9 వికెట్లకు) ఇన్నింగ్సు డిక్లేర్ చేసింది. ఆ టెస్టులో ఎవరూ సెంచరీ సాధించకున్ననూ ఆరుగురు బ్యాట్స్‌మెన్లు 50కు పైగా పరుగులు సాధించడం గమనార్హం. ఆ ఇన్నింగ్సులోని మరో విశేషం మొత్తం 11 క్రికెటర్లు రెండంకెల స్కోరును చేయడం. ప్రపంచ టెస్ట్ క్రికెట్‌లో అప్పటికి ఇలాంటిది 8వ సారి మాత్రమే.
1980 ప్రాంతంలో దిలీప్ వెంగ్‌సర్కార్, రవిశాస్త్రి సేవలను ఉపయోగించుకొని భారతజట్టు పలు విజయాలు నమోదుచేయగలిగింది. 1983లో జరిగిన మూడవ వన్డే ప్రపంచ కప్‌లో కపిల్ దేవ్ నాయకత్వంలోని భారతజట్టు వెస్ట్‌ఇండీస్‌ను ఫైనల్లో బోల్టా కొట్టించి కప్‌ను ఎవరేసుకొనివచ్చింది. 1984లో సునీల్ గవాస్కర్ నాయకత్వంలోని భారతజట్టు ఆసియా కప్‌ను సాధించింది. 1985లో ఆస్ట్రేలియా ప్రపంచ చాంపియన్‌షిప్‌ను గెలిచింది. రవిశాస్త్రి చంపియన్ ఆఫ్ చాంపియన్‌గా అవార్డు పొందినాడు. 1986లో ఇంగ్లాండ్‌పై టెస్ట్ సీరీస్‌లో కూడా విజయం సాధించారు. భారత ఉపఖండం వెలుపల భారతజట్టు 19 సంవత్సరాల అనంతరం సాధించిన విజయమది. 1987 ప్రపంచ కప్ క్రికెట్‌ను భారత ఉపఖండంలోనే నిర్వహించబడింది. 1980 దశాబ్దిలో సునీల్ గవాస్కర్ మరియు కపిల్ దేవ్‌లు బ్యాటింగ్, బౌలింగ్‌లలో పలు రికార్డులు సృష్టించారు. సునీల్ గవాస్కర్ టెస్ట్ క్రికెట్‌లో 34 సెంచరీలు, 10,000 పైగా పరుగులతో ప్రపంచ రికార్డు సృష్టించగా కపిల్ దేవ్ 434 టెస్ట్ వికెట్లు సాధించి ప్రపంచ రికార్డు సృష్టించాడు (వీరి రికార్డులు తరువాత ఛేదించబడ్డాయి). వారి క్రీడాజీవితపు చివరిదశలో వారిరువిరి మధ్య నాయకత్వ బాధ్యతలు పలుమార్లు చేతులుమారింది.
ప్రీమియర్ లీగ్
ప్రీమియర్ లీగ్‌లో మొత్తం 20 క్లబ్‌లు ఉన్నాయి. ఒక సీజన్ సందర్భంగా (ఆగస్టు నుంచి మే వరకు) ప్రతి క్లబ్ మరొక క్లబ్‌తో రెండుసార్లు తలపడుతుంది (డబుల్ రౌండ్ రాబిన్ సిస్టమ్), ఈ రెండు మ్యాచ్‌ల్లో ఒకటి సొంత స్టేడియంలో, మరొకటి ప్రత్యర్థి స్టేడియంలో జరుగుతుంది, మొత్తం మీద ప్రతి జట్టు 38 మ్యాచ్‌లు ఆడుతుంది. విజయం సాధించిన జట్టుకు మూడు పాయింట్లు, డ్రా చేసుకున్న జట్టుకు ఒక పాయింట్ లభిస్తుంది. పరాజయం పాలైతే ఎటువంటి పాయింట్లు రావు. జట్లకు మొత్తం పాయింట్లు, గోల్ వ్యత్యాసాలు మరియు గోల్స్ సంఖ్య ఆధారంగా ర్యాంకులు ఇస్తారు. ప్రతి సీజన్ ముగిసే సమయానికి ఏ జట్టుకు ఎక్కువ పాయింట్లు ఉంటాయో, ఆ జట్టుకు టైటిల్‌ను ప్రదానం చేస్తారు. పాయింట్లు సమానంగా ఉన్నట్లయితే, గోల్స్ వ్యత్యాసం మరియు గోల్స్ సంఖ్యను ఉపయోగించి విజేతను నిర్ణయిస్తారు. ఇప్పటికీ సమానమైన గణాంకాలు ఉన్నట్లయితే, అటువంటి జట్లకు ఒకే స్థానాన్ని కల్పిస్తారు. ఛాంపియన్‌షిప్‌లో టై ఉన్నట్లయితే, స్థాన తగ్గింపు కోసం లేదా ఇతర పోటీలకు అర్హత కోసం, ర్యాంకును నిర్ణయించేందుకు తటస్థ వేదికపై ఒక ప్లే-ఆఫ్ మ్యాచ్‌ను నిర్వహిస్తారు. అట్టడుగు మూడు స్థానాల్లో ఉన్న జట్లను ఫుట్‌బాల్ లీగ్ ఛాంపియన్‌షిప్ నుంచి తొలగిస్తారు, ఛాంపియన్‌షిప్‌లో మొదటి రెండు స్థానాల్లో ఉన్న జట్లతోపాటు, మూడు నుంచి ఆరు స్థానాల్లో ఉన్న ఛాంపియన్‌షిప్ క్లబ్‌లు ఆడే ప్లే-ఆఫ్‌లలో విజేతలతో కలిపి వారి స్థానంలోకి స్థానోన్నతి కల్పిస్తారు.